Lauri Tuunanen

Lauri Tuunanen (12. toukokuuta 1866 Uukuniemi – 26. kesäkuuta 1939 Uukuniemi) oli suomalainen maanviljelijä ja Maalaisliiton kansanedustaja ensimmäisissä eduskunnissa.

Tuunasen vanhemmat olivat talollinen Fabian Tuunanen ja Margaretha Pöllänen. Hän toimi maanviljelijänä Uukuniemellä. Maanviljelyn ohessa Tuunanen oli myös Uukuniemen kunnan rahastonhoitajana, lautamiehenä, Uukuniemen Mensuvaaran osuuskaupan hoitajana sekä osuusmeijerin isännöitsijänä.

Tuunanen oli kansanedustajana 1907–1910 edustaen Viipurin läänin itäistä vaalipiiriä. Hän oli mukana kunnallispolitiikassa Uukuniemen kuntakokouksen ja kunnanvaltuuston puheenjohtajana sekä kunnallislautakunnan esimiehenä.

Tuunanen oli naimisissa vuodesta 1885 Edit Tuunasen (o.s. Tiainen) kanssa.

Lähteet

Viitteet 

Kansanedustajat
Suomen Keskustan poliitikot
Uukuniemen kunnanvaltuutetut
Viipurin läänin itäinen vaalipiiri
Vuonna 1866 syntyneet
Vuonna 1939 kuolleet